|  |
| --- |
| Частична предварителна оценка на проект на постановление за изменение и допълнение на Наредбата за таксите за използване на летищата за обществено ползване и за аеронавигационно обслужване в Република България |
| Институция: ГД ГВА | Нормативен акт: Проект на постановление за изменение и допълнение на Наредбата за таксите за използване на летищата за обществено ползване и за аеронавигационно обслужване в Република България |
| За включване в законодателната/оперативна програма на министерския съвет за периода: 01.01.2017 г. – 31.06. 2017 г. | Дата:07.07.2017 г.  |
| Контакт за въпроси: Атанаска Тинчева- главен експерт в отдел „Правен и икономическо регулиране“ в ГД ГВА  | 1. /937 1080
 |
| 1. **Дефиниране на проблема:**

**С предложения проект се цели преодоляването на четири групи проблеми:**Първата група проблеми е свързана с обстоятелството, че след влизане в сила на решението на летищния оператор към момента все още не е включен в Наредбата за таксите за използване на летищата за обществено ползване и за аеронавигационно обслужване в Република България (наредбата) размерът на летищните такси, събирани от летище София за 2016 г. Съгласно чл. 122 от Закона за гражданското въздухоплаване (ЗГВ) размерът на летищните такси, които се събират на летището с най-голям брой пътнически превози на територията на Република България се определя от съответния летищен оператор при спазване на принципите на разходоориентираност, прозрачност и равнопоставеност на ползвателите на летището и след проведени консултации с последните. След влизане в сила на решението на летищния оператор, размерът на летищните такси се приема от Министерския съвет и се обнародва в „Държавен вестник“ като част от Наредбата за таксите за използване на летищата за обществено ползване и за аеронавигационно обслужване.Размерът на летищните такси на летище София за периода от 1 януари до 31 декември 2016 г. е определен с Решение № 544/29.10.2015 г. на изпълнителния директор на „Летище София“ ЕАД в рамките на проведена процедура по реда на глава X „В“ от ЗГВ. Към момента същият все още не е включен в наредбата поради развилата се процедура по обжалване.Обстоятелството, че предвидената в ЗГВ процедура, е приключена, води до необходимост от регламентиране на отношенията между летищния оператор и ползвателите на летището, тъй като понастоящем липсват надлежно установени в съответствие с нормативните изисквания и въз основа на относимите за периода разходи ставки на летищните такси за 2016 г. Не са осигурени публичност и прозрачност при определянето на таксите за посочения период според изискванията на европейското и националното законодателство в областта (Директива 2009/12/ЕО на Европейския парламент и на Съвета от 11 март 2009 година относно летищните такси, Закона за гражданското въздухоплаване).Втората група проблеми се състои в констатирани от Европейската комисия пропуски при транспонирането на европейското законодателство. Получено е Официално уведомително писмо от Европейската комисия относно Нарушение № 2014/4241, в което се съдържат констатациите, че Република България не е транспонирала правилно чл. 11, параграф 6 от Директива 2009/12/ЕО на Европейския парламент и на Съвета от 11 март 2009 година относно летищните такси и следователно не прилага правилно и чл. 6, параграф 3 и чл. 11, параграфи 3 и 6 от същата директива.В писмото си Европейската комисия изразява становището, че „българските законови, подзаконови и административни актове неправилно транспонират б. „б“ (от чл. 11, параграф 6) и последното изречение на чл. 11, параграф 6, тъй като те не установяват прозрачни, недискриминационни и обективни условия, на които са длъжни да отговарят ползвателите на летището, за да могат да отнасят спорове до независимия надзорен орган“. Европейската комисия счита, че ползвателите не разполагат с информация за такива условия, свързани с представянето на доказателства за „представителните правомощия“ на жалбоподателите. Третата група проблеми е обусловена от настъпили промени, свързани с икономическите и техническите параметри на експлоатация на летището, през периода от първоначалното публикуване на Методиката до настоящия момент и са свързани с изменения и допълнения в Методиката за определяне на летищните такси – Приложение № 1 към чл. 1, ал. 3 от наредбата.Четвъртата група проблеми е породена от съществуващи неактуални разпоредби, които не отчитат основното значение на удостоверението за съответствие с нормите за авиационен шум по отношение на определянето на максималното излетно тегло (MTOW) на въздухоплавателно средство, опериращо на дадено летище. На база MTOW се определят такса кацане и такса паркиране на въздухоплавателното средство.* 1. *Кратко опишете проблема и причините за неговото възникване. Посочете аргументите, които обосновават нормативната промяна.*

В изпълнение на чл. 122, ал. 2, изр. 1 от ЗГВ летищният оператор на летище София, а именно „Летище София“ ЕАД, е задължен да предприеме действия по чл. 122е и следващите от ЗГВ и да определи с влязло в сила решение размера на летищните такси.Летищните такси за периода от 1 януари до 31 декември 2016г. са определени от „Летище София“ ЕАД в съответствие с Методиката за определяне на размера на летищните такси, които се събират от летищния оператор на летище с годишен трафик над 5 милиона превозени пътници или от летищния оператор с най-голям брой пътнически превози на територията на Република България (Летище – София) по Приложение № 1 към чл. 1, ал. 3 от Наредба за таксите за използване на летищата за обществено ползване и за аеронавигационно обслужване в Република България.„Летище София“ ЕАД, в качеството си на летищен оператор, е провел консултации с ползвателите на летището за размера на летищните такси, съгласно изискванията на разпоредбата на чл. 122е, ал. 1, т. 1 от ЗГВ. В процеса на консултиране летищният оператор е отправил предложение до ползвателите на летището за изменение на размера на летищните такси, придружено от съответната обосновка, предоставил е на заинтересованите лица изискуемата информация по чл. 122з, ал. 2 от ЗГВ, както и е обсъдил становищата и направените предложения от страна на авиокомпаниите и техните представители в тази връзка.След проведените по реда на закона консултации и на основание чл. 122к от ЗГВ, летищният оператор е издал Решение № 544/29.10.2015г. за определяне размера на летищните такси на летище София за периода от 1 януари до 31 декември 2016 г., с което са определени размери на таксите, дадени по вид с разпоредбата на чл. 120, ал. 1 от Закона за гражданското въздухоплаване и са предвидени стимулиращи трафика отстъпки и критериите за тяхното прилагане.Решението за определяне размера на таксите е публикувано на сайта на летищния оператор и е обявено публично чрез публикуваното му в национален ежедневник, като същото е изпратено до ползвателите на летището, техни представители и до организации на заинтересованите лица.След публикуването на решението, в срока за неговото обжалване, същото е оспорено пред надзорния орган, определен в чл. 16д от Закона за гражданското въздухоплаване – Главна дирекция „Гражданска въздухоплавателна администрация“ (ГД „ГВА“). Постъпилата жалба от страна на „България Ер“ АД е допусната за разглеждане. На основание чл. 122л, ал. 2 от ЗГВ главният директор на ГД „ГВА“ е постановил Временно решение за изменение на размера на летищните такси с № 45-06-4/28.12.2015 г., с което е потвърдено решението на летищния оператор с корекция в т. 3.5.2. от последното. С Решение № 40-02-168/12.03.2016 г. органът е потвърдил цитираното временно решение № 45-06-4/28.12.2015г.. Решение № 40-02-168/12.03.2016 г. е обжалвано пред Административния съд – София град, по повод на което е образувано адм. д. № 3444/2016 г. С протоколно определение в рамките на съдебно заседание, проведено на 29.11.2016 г., делото е прекратено поради подадена молба от жалбоподателя от 27.10.2016 г. Определението на съда е влязло в сила. Междувременно в ГД „ГВА“ е постъпило искане от заинтересувана страна – „Летище София “ ЕАД, за възобновяване на административното производство поради сключено с „България Ер“ АД споразумение по повод обжалваното решение. С Решение № 40-02-88/03.02.2017 г. на главния директор на ГД ГВА Решение № 40-02-168/12.03.2016 г. е изменено в частта, предмет на сключеното между спорещите страни споразумение, а именно – по т. 1, подт. 1.6.7. от същото. С решението се потвърждава и Решение № 544/29.10.2015г. за определяне размера на летищните такси на летище София за периода от 1 януари до 31 декември 2016 г.Съгласно изискването на чл. 122, ал. 2 от ЗГВ, след влизане в сила на решението на летищния оператор размерът на летищните такси следва да бъде включен в наредбата по ал. 1 от същия текст. За изпълнение на посоченото изискване, и съответно законосъобразното регламентиране на таксите за 2016 г., е необходимо да бъде направено допълнение в Наредбата за таксите за използване на летищата за обществено ползване и за аеронавигационно обслужване в Република България, приета с Постановление № 280 на Министерския съвет от 1998 г., с което в приложение към наредбата да бъде възпроизведено съдържанието на окончателното решение на главния директор на ГД „ГВА“.В наредбата е предвидено изменение във връзка с официално уведомително писмо от Европейската комисия относно Нарушение № 2014/4241, в което се съдържат констатации, че Република България не е транспонирала правилно чл. 11, параграф 6 от Директива 2009/12/ЕО на Европейския парламент и на Съвета от 11 март 2009 година относно летищните такси, както и по повод процедура за Нарушение № 2014/4241 пред ЕК срещу България. В изготвения проект в Приложение № 1 към чл. 1, ал. 3 от наредбата, се налага да се изменят основните принципи и разходните елементи при определяне размера на летищните такси от летищния оператор. В частта на размера на таксата за паркинг се правят изменения поради настъпили промени през периода от първоначалното публикуване на Методиката, до настоящия момент, за постигане на недискриминация на въздушните превозвачи. В цената на такса пътници се правят изменения, свързани с установяване равнопоставеност на пътниците.В наредбата, наред с изложеното по-горе, се предвижда изменение в чл. 2, ал. 2, поради необходимостта от посочване на основния документ – удостоверение за съответствие с нормите за авиационен шум, определящ максималното излетно тегло (MTOW) на въздухоплавателно средство, опериращо на дадено летище.*1.2.Опишете какви са проблемите в прилагането на съществуващото законодателство или възникналите обстоятелства,, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности ( напр. съвместни инспекции между няколко органи и др.)* По отношение на първата група проблеми решението на законодателя се съдържа в чл. 122, ал. 2 от ЗГВ – размерът на летищните такси на летището с годишен трафик над 5 милиона превозени пътници или летищният оператор на летището с най-голям брой пътнически превози на територията на Република България след приключване на процедурата по чл. 122е - 122с се включва в наредбата.Постъпило е официално уведомително писмо от Европейската комисия относно Нарушение № 2014/4241, в което се съдържат констатациите, че Република България не е транспонирала правилно чл. 11, параграф 6 от Директива 2009/12/ЕО на Европейския парламент и на Съвета от 11 март 2009 година относно летищните такси (Директива 2009/12/ЕО) и следователно не прилага правилно и чл. 6, параграф 3 и чл. 11, параграфи 3 и 6 от същата директива.В писмото си Европейската комисия изразява становището, че „българските законови, подзаконови и административни актове неправилно транспонират чл. 11, параграф 6, б. „б“ от Директива 2009/12/ЕО и последното изречение на чл. 11, параграф б, тъй като те не установяват прозрачни, недискриминационни и обективни условия, на които са длъжни да отговарят ползвателите на летището, за да могат да отнасят спорове до независимия надзорен орган. Европейската комисия счита, че ползвателите не разполагат с информация за такива условия, свързани с представянето на доказателства за „представителните правомощия“ на жалбоподателите.Решаването на втората група проблеми се постига чрез създаването на ясни нормативни правила за участието на заинтересованите лица в процедурата по глава Х „В“ от ЗГВ. Систематичното място на тези правила е в наредбата. Третата група проблеми си разрешават чрез чрез изменение и допълнение на методиката за определяне размера на летищните такси по видове, която съгласно чл. 16д, ал. 2, т. 2 от ЗГВ. Необходимо е и да се изменят основните принципи и разходните елементи при определяне размера на летищните такси от летищния оператор поради необходимостта от прецизиране на размера на таксите чрез отчитане на икономия на разходи или изразходвани в повече средства, както и евентуални промени в очакваните приходи (намаление или увеличение) от летищни такси.Четвъртата група проблеми се решава чрез актуализиране на съответните текстове в наредбата.* 1. *Посочете дали са извършвани последващи оценки на нормативния акт, или анализи за изпълнението на политиката и какви са резултатите от тях?*

Не |
| **2. Цели:** Проектът осигурява публичност и прозрачност при определянето на летищните такси на летище София за 2016 г., чрез приключване на нормативно установената процедура. С предвиденото допълнение на Наредбата за таксите за използване на летищата за обществено ползване и за аеронавигационно обслужване в Република България се цели да бъде установен по надлежния ред размерът на таксите за посочения период, който е основан на относимите разходи и е консултиран с ползвателите на летището.Предложението за допълнение на чл. 1 ал. 4 и ал. 5 цели постигане на пълното и точното транспониране на чл. 6, параграф 3 и чл. 11, параграфи 3 и 6 от Директива 2009/12/ЕО на Европейския парламент и на Съвета от 11 март 2009 година относно летищните такси. В този смисъл е и изпратената до Европейската комисия официална Позиция на Република България по процедура за Нарушение № 2014/4241, одобрена и от Съвета по европейските въпроси към Министерския съвет. В предлаганото допълнение се предвижда, че жалби срещу решение на летищния оператор за определяне на размера на летищните такси могат да подават и упълномощените от ползватели на летището лица, като в пълномощното е необходимо да се съдържа изявление, че същите лица имат право да обжалват решението на летищния оператор пред Главна дирекция „Гражданска въздухоплавателна администрация“, както и да участват във всеки от етапите на производството по чл. 122к - чл. 122п. Предложенията за изменение и допълнение в Приложение № 1 към чл. 1, ал. 3 от наредбата целят предоставяне на равнопоставеност на всички летищни ползватели, с оглед еднакво ценово третиране на пътниците. В Приложение № 1 към чл. 1, ал. 3 от наредбата – Методика за определяне на таксите на летище София, се правят изменения и допълнения, целящи създаване на предпоставки за по-цялостно отчитане на приходите от летищни такси. В изготвения проект се предвижда изменение на основните принципи и разходните елементи при определяне размера на летищните такси от летищния оператор. Допълнението се налага, поради необходимостта от прецизиране на размера на таксите чрез отчитане на икономия на разходи или изразходвани в повече средства, както и евентуални промени в очакваните приходи (намаление или увеличение) от летищни такси.Допълва се нов елемент „цена на капитала”.Изменения и допълнения са предвидени в таксите пътници и паркиране, с оглед равнопоставеност и недискриминационно третиране на въздушните превозвачи и на пътниците. С проекта се създава конкретно задължение на превозвачите, поради което се прави изменение в чл. 2, ал. 2 от проекта, съгласно което превозвачите са длъжни да декларират като максимално излетно тегло максималната стойност на данните за максимално излетно тегло, определено в удостоверението за съответствие с нормите на авиационен шум (noise certificate) или в ръководството за летателна експлоатация. *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:**Ползвателите на „Летище София“ ЕАД – летището с годишен трафик над 5 милиона превозени пътници или летището с най-голям брой пътнически превози на територията на Република България по смисъла на т. 60, § 3 от ДР на ЗГВ, а именно: „Ползвател на летище“ е всяко физическо или юридическо лице, извършващо превоз на пътници, поща и/или товари по въздуха до или от съответното летище;2. „Летище София“ ЕАД, което е летището с годишен трафик над 5 милиона превозени пътници или летището с най-голям брой пътнически превози на територията на Република България;3. Главна дирекция „Гражданска въздухоплавателна администрация“;4. Въздушните превозвачи – в най-голяма степен: 29 на брой въздушни превозвачи, български и чуждестранни, опериращи по редовни международни линии, карго и нередовни полети през летен ИАТА сезон.*Посочете всички потенциални засегнати и заинтересовани страни, върху които предложението ща окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи и др. )* |
| **4. Варианти на действие:**Вариант I „Без действие“: Не се приемат предложените изменения и допълнения. Последиците биха били следните :1. Неизпълнение на нормативното изискване на чл. 122, ал. 2 от ЗГВ ;
2. Невъзможност да бъдат предоставени убедителни доказателства на Европейската комисия по повод Нарушение № 2014/4241, с цел приключване на наказателната процедура.

Вариант II: „Промяна в нормативната уредба": Прецизиране на правната уредба и изпълнение на законовото изискване на чл. 122, ал. 2 от ЗГВ, изразяваща се в следното :Съгласно чл. 122 от Закона за гражданското въздухоплаване (ЗГВ) размерът на летищните такси, които се събират на летището с най-голям брой пътнически превози на територията на Република България се определя от съответния летищен оператор при спазване на принципите на разходоориентираност, прозрачност и равнопоставеност на ползвателите на летището и след проведени консултации с последните. След влизане в сила на решението на летищния оператор, размерът на летищните такси се приема от Министерския съвет и се обнародва в „Държавен вестник“ като част от Наредбата за таксите за използване на летищата за обществено ползване и за аеронавигационно обслужване.Размерът на летищните такси на летище София за периода от 1 януари до 31 декември 2016 г. е определен с Решение № 544/29.10.2015 г. на изпълнителния директор на „Летище София“ ЕАД в рамките на проведена процедура по реда на глава X „В“ от ЗГВ. Към момента същият все още не е включен в цитираната наредба.Обстоятелството, че процедурата, предвидена в ЗГВ, е приключена, води до необходимост от регламентиране на отношенията между летищния оператор и ползвателите на летището, тъй като понастоящем липсват надлежно установени в съответствие с нормативните изисквания и въз основа на относимите за периода разходи ставки на летищните такси за 2016 г. Не са осигурени публичност и прозрачност при определянето на таксите за посочения период според изискванията на европейското и националното законодателство в областта (Директива 2009/12/ЕО на Европейския парламент и на Съвета от 11 март 2009 година относно летищните такси, Закона за гражданското въздухоплаване).Предприети са изменения във връзка с официално уведомително писмо от Европейската комисия относно Нарушение № 2014/4241, в което се съдържат констатациите, че Република България не е транспонирала правилно чл. 11, параграф 6 от Директива 2009/12/ЕО на Европейския парламент и на Съвета от 11 март 2009 година относно летищните такси, тъй като според ЕК не се прилага правилно и чл. 6, параграф 3 и чл. 11, параграфи 3 и 6 от същата директива. В ход е процедура за Нарушение № 2014/4241 пред ЕК срещу България.Предложените допълнения на чл. 1 с нови ал. 4 и ал. 5 са във връзка с постъпило Официално уведомително писмо от Европейската комисия относно Нарушение № 2014/4241, в което се съдържат констатациите, че Република България не е транспонирала правилно чл. 11, параграф 6 от Директива 2009/12/ЕО на Европейския парламент и на Съвета от 11 март 2009 година относно летищните такси и следователно не прилага правилно и чл. 6, параграф 3 и чл. 11, параграфи 3 и 6 от същата директива. В чл. 6, параграф 3 е установено правото на ползвателите на летището да представят на вниманието на независимия надзорен орган несъгласие с решение на управляващия летището орган, свързани с летищните такси. Това изискване е транспонирано през 2011 г. в чл. 122к, ал. 2 и 3 от Закона за гражданското въздухоплаване (ЗГВ).В чл. 11 параграф 6 държавите-членки се задължават да установят:а) процедура за разрешаване на споровете между управляващия летището орган и ползвателите на летището;б) условията, при които такива спорове могат да бъдат отнесени до независимия надзорен орган;в) критериите, по които се разглеждат такива спорове.В последното изречение на параграф 6 на чл. 11 се предвижда, че тези процедури, условия и критерии трябва да са недискриминационни, прозрачни и обективни.В писмото си Европейската комисия изразява становището, че „българските законови, подзаконови и административни актове неправилно транспонират б. „б“ (от чл. 11, параграф 6) и последното изречение на чл. 11, параграф 6, тъй като те не установяват прозрачни, недискриминационни и обективни условия, на които са длъжни да отговарят ползвателите на летището, за да могат да отнасят спорове до независимия надзорен орган“. Европейската комисия счита, че ползвателите не разполагат с информация за такива условия, свързани с представянето на доказателства за „представителните правомощия“ на жалбоподателите.  Предложените допълнения на чл. 1 с нови ал.4 и ал.5 са изготвени във връзка с цитираното по-горе официално уведомително писмо от страна на Европейската комисия относно Нарушение № 2014/4241. Следва да се отбележи, че констатациите на Европейската комисия са направени по повод отхвърлянето от Главна дирекция „Гражданска въздухоплавателна администрация“ на жалба на комитета на ползвателите на летище София срещу решението на летище София за определяне на летищните такси за 2013 г. на основание липса на доказани представителни правомощия от жалбоподателите. В предлаганото допълнение се предвижда, че жалби срещу решение на летищния оператор за определяне на размера на летищните такси могат да подават и упълномощените от ползватели на летището лица, като в пълномощното е необходимо да се съдържа изявление, че същите лица имат право да обжалват решението на летищния оператор пред Главна дирекция „Гражданска въздухоплавателна администрация“, както и да участват във всеки от етапите на производството по чл. 122к - чл. 122п. Предложението, с което се цели постигане на правилното транспониране на посочените от Европейската комисия разпоредби на директивата, беше изпратено до Европейската комисия с официална Позиция на Република България по процедура за Нарушение № 2014/4241, която беше одобрена и от Съвета по европейските въпроси към Министерския съвет.В наредбата се посочва конкретно задължение на превозвачите, поради което се прави изменение в чл. 2, ал. 2 от проекта, съгласно което превозвачите са длъжни да декларират като максимално излетно тегло максималната стойност на данните за максимално излетно тегло, определено в удостоверението за съответствие с нормите на авиационен шум (noise certificate) или в ръководството за летателна експлоатация. В Приложение № 1 към чл. 1, ал. 3 от Приложение № 1 към чл. 1, ал. 3 от Наредба за таксите за използване на летищата за обществено ползване и за аеронавигационно обслужване в Република България - Методика за определяне на таксите на летище София, се правят изменения и допълнения, целящи създаване на предпоставки за по-цялостно отчитане на приходите от летищни такси. В изготвения проект се предвижда изменение на основните принципи и разходните елементи при определяне размера на летищните такси от летищния оператор. Допълнението се налага, поради необходимостта от прецизиране на размера на таксите чрез отчитане на икономия на разходи или изразходвани в повече средства, както и евентуални промени в очакваните приходи (намаление или увеличение) от летищни такси.Допълва се нов елемент „цена на капитала”.Изменения и допълнения са предвидени в таксите пътници и паркиране, с оглед равнопоставеност и недискриминационно третиране на въздушните превозвачи и на пътниците. *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* |
| **5. Негативни въздействия:** **При вариант I „Без действие“:** Основно незавършването на нормативната процедура по определяне на размера на летищните такси на летище София за 2016 г. би създало правна несигурност в отношенията между ползвателите и летищния оператор по повод на събираните такси за ползването на летището за посочения период и продължаване на наказателната процедура.**При вариант II:** При този вариант не се идентифицират негативни последици за заинтересованите страни, посочени в т. 3.*Опишете качествено (при възможност и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.***6. Положителни въздействия:** При Вариант 1 "Без действие": При този вариант не се идентифицира възможност за положително въздействие върху заинтересованите страни, посочени в т. 3.При Вариант 2 "Промяна в нормативната уредба": С приключването на нормативноустановената процедура актовете на летищния оператор „Летище София" ЕАД и на надзорния орган ГД „ГВА", постановени в изпълнение на техните задължения по ЗГВ във връзка с определянето на размера на летищните такси, ще породят предвидените от законодателя правни последици.Ще бъде сезирана ЕК с цел приключване на наказателната процедура.Ще бъдат създадени прецизирани текстове, които в оптимална степен ще защитават принципите на равнопоставеност на заинтересованите субекти – пътници и въздушни превозвачи, използващи услугите на летище София.*Опишете качествено (при възможност и количествено) всички значителни потенциални икономически, социални, екологични и други ползи за идентифицираните заинтересовани страни в резултат на предприемане на действията. Посочете как очакваните ползи кореспондират с поставените цели.* |
| **7. Потенциални рискове:** Не са идентифицирани конкретни рискове при реализирането на Вариант 2 -„Промяна в нормативната уредба ".*Посочете възможните рискове от приемането на нормативната промяна, включително възникване на съдебни спорове.*Няма такива. |
| **8.1. Административната тежест за физическите и юридическите лица**: Няма ефект**8.2. Създават ли се нови регулаторни режими? Засягат ли се съществуващи режими и услуги**?Не.  |
| **9. Създават ли се нови регистри?***Когато отговорът е „да“, посочете колко и кои са те*Не се предвижда създаване на нови регистри. |
| **10. Как въздейства актът върху микро-, малките и средните предприятия (МСП) ?**Актът не засяга МСП |
| **11**. **Проектът на нормативен акт изисква ли цялостна оценка на въздействието**?* Не
 |
| **12. Обществени консултации:** Обществени консултации по реда на чл. 26, aл. 2 от Закона за нормативните актове чрез публикуване на проекта на акт на официалната интернет страница на Министерството на транспорта, информационните технологии и съобщенията и в Портала за обществени консултации на Министерския съвет – месец юни 2017 г.*Обобщете най-важните въпроси за консултации в случай на извършване на цялостна оценка на въздействието.* |
|  |
| **13. Приемането на нормативния акт произтича ли от правото на Европейския съюз?** Да - Директива 2009/12/ЕО на Европейския парламенти на Съвета от 11 март 2009 година относно летищните такси*Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:****Име и длъжност:** Станимир Лешев, Главен директор на Главна дирекция „Гражданска въздухоплавателна администрация**Дата:** **Подпис:** |